laion/Wikipedia-Exotic huggingface dataset:
נמל התעופה הבין-לאומי של טמפה

נמל התעופה הבין-לאומי של טמפה (IATA: TPA, ICAO: KTPA, FAA LID: TPA) (היה ידוע כנמל התעופה העירוני דרו פילד עד 1952) הוא נמל תעופה בן-לאומי 6 מיל (9.7 קילומטרים) ממערב למרכז טמפה, במחוז הילסבורו, פלורידה, ארצות הברית. נמל התעופה נמצא בבעלות ציבורית של רשות התעופה של מחוז הילסבורו (רתמ"ה). נמל התעופה משרת 100 יעדים בטיסות ישירות ברחבי אמריקה הצפונית, אמריקה המרכזית, הקריביים ואירופה על פני מספר חברות תעופה.  הטרמינל של נמל התעופה הבין-לאומי של טמפה היה הראשון מסוגו בעולם. יש טרמינל מרכזי לפני השיקוף הביטחוני בו נמצא תהליך הצ'ק אין ושליחת המזוודוצץ הטרמינל המרכזי מוקף בארבע שלוחות נפרדות (המזכירות איים) בהן מתקיים תהליך העלייה למטוס והירידה מהמטוס. כל שלוחה מחוברת לטרמינל המרכזי באמצעות מערכת מסיעונים אוטומטית. נמל התעופה הבין-לאומי של טמפה היה נמל התעופה הראשון בעולם להשתמש במערכת אוטומטית לחלואין שכזו. ישנן ארבע שלוחות (A, C, E ו-F) עם 59 שערים בסך הכל. כולם נבנו אחרי 1985 וכל השלוחות כוללות מתחם אוכל וחנות מזכרות, בנוסף לאזורי עישון חיצוניים. שלוחות E ו-F כוללות חנויות דיוטי פרי בתוכן, בנוסף לחנויות המזכרות הרגילות. זאת בכדי לשרת נוסעים הממריאים או נוחתים בטיסות בין-לאומיות. שלוחה A כוללת 16 שערים. שלוחה C כוללת 16 שערים. שלוחה E כוללת 13 שערים. שלוחה F כוללת 14 שערים. נמל התעופה הבין-לאומי של טמפה משתרע על שטח של 13 קמ"ר בגובה של 8 מטרים (26 רגל) מעל גובה פני הים הממוצע. יש לו שלושה מסלולי טיסה ב-13 בינואר 2011 שינו ייעודי המסלולים עקב שינוי בכיוון המגנט. 27/09 הפך ל-28/10, 18R/36L הפך ל-1L/19R, 18L/36R הפך ל-1R/19L. אתר האינטרנט הרשמי של נמל התעופה הבין-לאומי של טמפה (באנגלית) מדיה וקבצים בנושא נמל התעופה הבין-לאומי של טמפה בוויקישיתוף נמל התעופה הבין-לאומי של טמפה, ברשת החברתית פייסבוק נמל התעופה הבין-לאומי של טמפה, ברשת החברתית אקס (טוויטר) נמל התעופה הבין-לאומי של טמפה, ברשת החברתית אינסטגרם נמל התעופה הבין-לאומי של טמפה, סרטונים בערוץ היוטיוב נמל התעופה הבין-לאומי של טמפה, באתר פליקר ערך זה כולל חומר ציבורי מסוכנות המחקר ההיסטורי של חיל האוויר. Roger Sandoval (23 בפברואר 1928). "TPA | About TPA | DrDrew Field History". Tampaairport.com. אורכב מ-המקור ב-6 בינואר 2013. נבדק ב-27 בנובמבר 2012. {{cite web}}: (עזרה) "US Nonstop Destinations". Tampa International Airport. נבדק ב-3 ביולי 2022. {{cite web}}: (עזרה) Tampa International Airport, History (אורכב 25.02.2009 בארכיון Wayback Machine) Tampa International Airport Maps, Tampa International Airport (באנגלית) Roger Sandoval. "TPA | Shops and Restaurants | Airside E". Tampaairport.com. אורכב מ-המקור ב-11 בנובמבר 2012. נבדק ב-27 בנובמבר 2012. {{cite web}}: (עזרה) Roger Sandoval. "TPA | Shops and Restaurants | Airside F". Tampaairport.com. אורכב מ-המקור ב-20 בדצמבר 2012. נבדק ב-27 בנובמבר 2012. {{cite web}}: (עזרה) "Tampa International Airport Maps". נבדק ב-3 ביולי 2022. {{cite web}}: (עזרה) "TPA airport data at skyvector.com". skyvector.com. נבדק ב-23 באוגוסט 2022. {{cite web}}: (עזרה) "GA newsletter fall 2010" (PDF). www.tampaairport.com. אורכב מ-המקור (PDF) ב-4 במרץ 2012. נבדק ב-2015-10-23. {{cite web}}: (עזרה) "Tampa Int'l Airport Activity Reports 2012-Present". tampaairport.com. נבדק ב-10 ביוני 2024. {{cite web}}: (עזרה) "RITA | BTS | Transtats". transtats.bts.gov. נבדק ב-21 בנובמבר 2023. {{cite web}}: (עזרה)
מאיר שפייזר

מאיר שפייזר (4 בספטמבר 1948 – 8 ביולי 2024) היה סקסופוניסט ומוזיקאי ישראלי. הוא היה חבר להקת "גזוז" וניגן באלבומים של אמנים בולטים כמו אריק איינשטיין, חוה אלברשטיין ויהורם גאון. מאיר שפייזר נולד ב-4 בספטמבר 1948 ברומניה כמריאן שפייזר. אביו, וילי שפייזר, היה מוזיקאי, שניגן בתזמורות נודעות בבוקרשט. בשנת 1950, בהיותו בן שנתיים, עלה לישראל עם הוריו והמשפחה התיישבה בחיפה. באותה השנה עברה המשפחה לתל אביב, ובה גרה עד 1959, ואז חזרה להתגורר בחיפה. בבית הספר למד תווים ויסודות המוזיקה ולנגן על חלילית, ובגיל 9 החל בהשפעת אביו ללמוד לנגן על סקסופון סופרן. תחילה ניגן בתזמורת הנוער בת גלים בחיפה בניצוחו של יהודה עברון. הוא ניגן בתזמורת עד גיל 17. בנעוריו הקים תזמורת קומבו חיפאית מקומית, שכללה את אבי זהבי (מתופף) ואריה ויינטרוב (קלידן) וניגנה בעיקר ג'אז. באותה תקופה ניגש עם חבריו לתזמורת הקומבו לאודישן אצל אריך טייך, מנצחה של תזמורת חיל האוויר. התזמורת ניגנה סטנדרטי ג'אז בהם All Of Me הנודע והתקבלה. בין השנים 1966–1969 שירת מאיר בתזמורת חיל האוויר. בשנת 1969, עם שחרורו מצה"ל, חזר לחיפה, והחל להופיע בתזמורת מקומית במועדון ה"רונדו" של מלון "הכרמל", יחד עם ג'ו ישראל (בסיסט וזמר), אריה ויינטרוב (קלידים) וגדליה סגל (תופים). מייק ברנט, לפני פריצתו הגדולה בצרפת, הופיע לעיתים קרובות עם הלהקה. שפייזר ניגן בתזמורת עד פירוקה בשנת 1972, בעקבות עזיבתו של ג'ו ישראל. לאחר פירוק הלהקה, הצטרף לאחד הגלגולים האחרונים של להקת "נערי החצר" החיפאית. בשנות ה-70 ניגן בלהקת הקצב "נערי החצר" ובלהקת חתונות עם אריק סיני. בשנת 1978 החל לעבוד במועדון "המערה" ביפו, עם חברו החיפאי עוזי אסנר ועם ארנון פלטי. ב"מערה" ליווה את אילנית, מייק בורשטיין, חנה אהרוני, עדנה גורן ועוד. בין השנים 1978–1979 היה חבר בלהקת "גזוז", והשתתף בשני אלבומיה ובתוכנית הטלוויזיה הצבעונית של הלהקה. בשנת 1979 ניגן באלבום "דרכים" של שלמה ארצי ובמופע "פדם פדם" עם סנדרה ג'ונסון ויונה אליאן. בין השנים 1980–1982 נסע לנגן בתזמורת של פסטיבל הזמר החסידי בארצות הברית. הוא ניגן עם אריק איינשטיין במופע "חמוש במשקפיים", עם חוה אלברשטיין במופע ובאלבום "שיר במתנה" ובמחזמר "ברנשים וחלומות". בשנות ה-80 ניגן עם תזמורת הטיילת בניהולו המוזיקלי של דוד קריבושי ובמופע "כמו ציפורים" בכיכובם של יוסי בנאי, אברהם מור ורחל אטאס. בנוסף, ניגן עם אמנים רבים כמו יהורם גאון, איתן מסורי, שימי תבורי, יגאל בשן, שושנה דמארי ויפה ירקוני. לאורך שנות ה-80 וה-90 נהג שפייזר להתמקד גם בלימוד מוזיקה, בין השאר, במרכז למוזיקה ביפו ובעמק יזרעאל. במקביל, באותן שנים קרץ גם למוזיקה קלאסית והחל לנגן בתזמורת הסימפונית ירושלים. בין השנים 1983–2006 ניגן בתזמורת המשטרה. בן לוילי ובטי שפייזר, ב-1969 נישא לורדה ולהם שלושה ילדים ושמונה נכדים. התגורר ברעננה. נפטר בשנת 2024 בגיל 75. "לך שפייזר"-סיפורו של המוסיקאי מאיר שפייזר- כותב ומתחקר: דודי פטימר, באתר דודיפדיה- פרוייקט שימור המוסיקה הישראלית של דודי פטימר, ‏2017-12-07 הסקסופוניסט והמוזיקאי מאיר שפייזר הלך לעולמו בגיל 76, באתר מעריב, ‏2024-07-08
נחל חלץ

נחל חלץ או נווה אורי היא התנחלות בגוש עציון, השוכנת מצפון לשדה בועז ומדרום להר גילה. ההתנחלות גובלת ממערב בבתיר, וממוקמת בתוך אתר מורשת עולמית של אונסק"ו "בתיר", הסובב כפר זה. לפי תוכנית התיישבותית שיזם השר בצלאל סמוטריץ', ההתנחלות מסייעת לרצף טריטוריאלי יהודי בין גוש עציון לירושלים, ומונעת רצף טריטוריאלי פלסטיני בין ולג'ה, בתיר וחוסאן (שטח B) ובין בית לחם (שטח A). חלק מהאדמות באזור נרכשו בידי הימנותא בע"מ (חברת בת של הקרן הקיימת לישראל) ב־1969. בדצמבר 1982 הכריז הממונה על הרכוש הממשלתי והנטוש באזור יהודה ושומרון על כ־500 דונם באזור כרכוש ממשלתי. ניסיון ראשון להקמת היישוב נעשה בדצמבר 2018 כאשר הוקם מאחז באדמות בסביבה. בשנת 2019 הוקמה במקום "חוות נווה אורי" בסמוך למקום הירצחה של אורי אנסבכר באדמות קק"ל ובשיתוף עם משפחתה, במטרה למנוע את הבנייה הבלתי חוקית הפלסטינית באזור. באוגוסט 2019 פונו פלסטינים מאדמות שבבעלות הימנותא באזור. באוגוסט 2022 ביקרה במקום שרת הפנים איילת שקד ושיבחה את בלימת ההשתלטות הפלסטינית על האדמות, על ידי הקמת החווה. בסוף 2023 החלה החווה לעבור למיקום חדש, כקילומטר צפון־מערבית ממיקומה הראשון. ב-28 ביוני 2024, בתגובה לשורה של צעדים שנקטה הרשות הפלסטינית נגד ישראל בעקבות הלחימה ברצועת עזה במלחמת חרבות ברזל, אישר הקבינט המדיני ביטחוני את הסדרת המאחז יחד עם מספר מאחזים נוספים. ב-8 ביולי 2024 חתם אלוף פיקוד המרכז יהודה פוקס על הצו שקבע את תחום השיפוט של חלץ והוסיף אותו לרשימת היישובים של מועצה אזורית גוש עציון. צוות קו כחול פרסם מפה חדשה של הרכוש הממשלתי באזור, והעמידו על כ־600 דונם. ב־31 ביולי 2024 פונו מספר פלסטינים משטח שבבעלות הימנותא. אורי ארליך, אורי ארליך: לבתר את בתיר, באתר www.zman.co.il, ‏2024-08-24 חנן גרינווד, במטרה למנוע הקמת מדינה פלשתינית: זו הבנייה שתשנה את המזרח התיכון, באתר ישראל היום, 5 ביולי 2024 בגוש עציון השיבו שטח של קק"ל לבעלות יהודית, באתר ערוץ 7, 31 ביולי 2024 קו כחול נחל חלץ, באתר המנהל האזרחי, אפוטרופוס, ‏14 באוגוסט 2024 מתנחלים הקימו מאחז חדש על אדמות בתיר, באתר שלום עכשיו, 24 בדצמבר 2018 חוות נווה אורי: חלקת האלוהים הקטנה של אורי אנסבכר, באתר "סרוגים", 13 בספטמבר 2020 כיכר השבת, ‏צפו: כוחות הביטחון פינו השתלטות ערבית על קרקע יהודית, באתר כיכר השבת, 26 באוגוסט 2019 בג"ץ 2088/18 רמזה נחלה קיסיה ואחרים נ' ועדת המשנה לפיקוח על הבניה באיו"ש ואחרים, ניתן ב־30 ביולי 2019 שקד בחוות נווה אורי בגוש עציון: "שומרים על השטח מפני השתלטות פלסטינית בלי חוקית", באתר ערוץ 7, 2 באוגוסט 2022 בחסות המלחמה: מתנחלים מקימים מחדש מאחז ממערב לבית לחם אחרי שפונו פעמיים, באתר שלום עכשיו, 28 בדצמבר 2023 איתמר אייכנר, הקבינט אישר: יוסדרו 5 מאחזים בלתי חוקיים, סנקציות על בכירי הרשות, באתר ynet, 28 ביוני 2024. צו אלוף, באתר שלום עכשיו פורסם קו כחול של 602 דונם להקמה של היישוב נחל חלץ, באתר מעריב אונליין, 14 באוגוסט 2024
איילת טל

איילת טל (נולדה ב-1962) היא חוקרת ישראלית בתחום גאומטריה חישובית וגרפיקה ממוחשבת, פרופסור מן המניין להנדסת חשמל בטכניון. משמשת כסגנית הדיקן לתארים מתקדמים. לטל תואר ראשון במתמטיקה ומדעי המחשב מאוניברסיטת תל אביב. בשנת 1995 קיבלה דוקטורט במדעי המחשב מאוניברסיטת פרינסטון. עבודת הגמר שלה, אנימציה והדמיה של אלגוריתמים גאומטריים, הייתה בהנחיית פרופסור דייוויד פ. דובקין (אנ'). היא פרופסור להנדסת חשמל בטכניון, ומחזיקה בקתדרה ע"ש אלפרד ומריון באר להנדסה בטכניון. בנוסף, היא משמשת כיועצת לקידום נשים במדע והנדסה באוניברסיטה. תחומי המחקר שלה כוללים גאומטריה חישובית, גרפיקה ממוחשבת, מודלים גאומטריים ועיבוד גאומטרי. בנוסף, היא חקרה את יישומי הראייה הממוחשבת בתחום הארכאולוגיה. טל הייתה הנואמת המרכזית בכנס Computer Graphics International בשנת 2015. טל נשואה ויש לה שלושה ילדים אילת טל, באתר הטכניון Ayellet Tal, באתר הטכניון איילת טל, באתר פרויקט הגנאלוגיה במתמטיקה איילת טל, באתר dblp איילת טל, באתר ResearchGate איילת טל, באתר גוגל סקולר 🥇 ProtectedPool ➤ Most Powerful and Safest Web3 Smart DeFi Wallet 🔐, pp.one (באנגלית) Jeff Richard, Achieving Academic & STEM Success, Medium, ‏2017-07-11 (באנגלית) Computer Graphics International 2015, cgi2015.unistra.fr אילת טל - חברת סגל - הפקולטה להנדסת חשמל ע"ש ויטרבי, באתר טכניון ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איילת טל".
מדד ראסל 2000

מדד ראסל 2000 הוא מדד שוק המניות בארצות הברית עם מניות קטנות המרכיב את 2,000 המניות הקטנות ביותר במדד ראסל. הוא הוקם על ידי חברת פרנק ראסל בשנת 1984. המדד מתוחזק על ידי FTSE ראסל, חברה בת של קבוצת הבורסה של לונדון (LSEG). ראסל 2000 הוא מדד ההשוואה הנפוץ ביותר עבור קרנות נאמנות שמזהות את עצמן כ"קטנות", בעוד שמדד S&P 500 משמש בעיקר עבור מניות בשווי גדול. זהו המדד המצוטט ביותר לביצועים הכוללים של מניות חברות קטנות עד בינוניות. זה נחשב בדרך כלל לאינדיקטור של כלכלת ארצות הברית בשל ההתמקדות שלו בחברות קטנות בשוק האמריקאי. המדד מייצג כ-7% משווי השוק הכולל של מדד ראסל 3000. נכון ל-31 בדצמבר 2022, שווי השוק הממוצע המשוקלל של חברה במדד הוא כ-2.76 מיליארד דולר ושווי השוק החציוני הוא כ-950 מיליון דולר. שווי השוק של החברה הגדולה במדד הוא כ-8.1 מיליארד דולר. בבורסה בתל אביב קיימות כמה קרנות מחקות מדד ראסל 2000 שנסחרות בשקלים. factsheet - Russell 2000 Index, PDF Russell 2000 Index Definition and Key Metrics, Investopedia (באנגלית) ינשוף פיננסי, השוואת קרנות מחקות מדד ראסל: איזו קרן מחקה ראסל 2000 מומלצת?, באתר ינשוף פיננסי, ‏2024-05-24 דף הבית - הבורסה לניירות ערך בתל אביב | אתר הבורסה, באתר market.tase.co.il ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
ח'ראייב

ח'ראייב Kharayeb (בערבית: الخرايب; תעתיק מדויק: אל-ח'ראיב; באנגלית: Kharayeb) הוא כפר שיעי, לבנוני, בנפת צידון, מחוז דרום לבנון, לבנון. לכפר יש מורשת היסטורית עשירה ונערכו בו מספר חפירות ארכאולוגיות שחשפו עדויות ממספר תקופות קדומות. הכפר שוכן בגובה ממוצע של 190מטרים מעל פני הים, כ-30 קילומטרים דרומית לצידון, כ-2.5 קילומטרים צפונית לליטני, כ-7 קילומטרים מזרחית לים התיכון. כ-4 קילומטרים דרומית לכפר מזרעת כות'ריית אל-רז (ער'), מצד דרום, בתי הכפר נושקים לבתי הכפר ארזי. אין מידע מוסמך על מקור השם. תושבי המקום סבורים ששם הכפר נגזר מהחורבות הרבות בכפר ובסביבתו. (בערבית ח'ראיב (خرايب) פירושו חורבות, צורת ריבוי של חורבה (خربة). בשנת 1946 נערכו חפירות ארכאולוגיות בח'ראייב והסביבה, בפיקוח מינהל העתיקות הלבנוני ובמהלכן נחשפו שכבות המעידות על התיישבות בתקופות שונות, החל מהתקופה הפרהיסטורית ועד לתקופה העות'מאנית. האזור היה מיושב מאז התקופה הפלאוליתית התיכונה (כלי צור רבים). ב"אתר ג'מג'ים" (site of Jemjim) שליד ח'ראייב, התגלתה אסטלה מתקופת הברזל המאוחרת. וכן ממצאים המעידים על יישוב כפרי, באותה תקופה, עם מערכת של בורות מים. כלי טרקוטה שנמצאו מעידים על כיבוש מהאלף השני לפני הספירה. במהלך התקופה הפרסית (539–330 לפנה"ס) הערים הפניקיות שהיו לאורך החוף (כמו צור וצידון) שגשגו מבחינה כלכלית ואוכלוסייתן גדלה, מה שהצריך פיתוח של האזורים החקלאיים שהיו מזרחית לחוף: בניית יישובים חקלאיים חדשים, או הרחבה משמעותית של יישובים שהיו קיימים, כמו ח'ראייב), כפי שמעידים הממצאים מתקופה זו. מבנה שצורתו כמעט מרובעת: אורכו 11 מטרים ורוחבו 12.6 מטרים. חקירת הממצאים העלתה שהבניין שימש מקדש לאלה אשתר - אלת המין והפריון. במקדש נמצאו, בין היתר, 3 מזבחות אבן ועל אחד מספי המקדש נחקק ציור המתאר את השמש מוקפת בלווייתנים. תחילת הבניה תוארכה למאה ה-6 לפני הספירה. על פי החוקרים, בתקופה ההלניסטית שינו את מבנה המקדש והוא הפך למלבן שרוחבו 11 מטרים ואורכו 17 מטרים. פסלוני חרס (טרקוטה) קטנים, רבים. חלקם מייצגים את אלות אימהות או פוריות, בדמות אישה אוחזת פרח ושדיה בולטים, חלקם מגלמים את האל "בס" המצרי ששומר אף הוא על אמהות. כמו כן נמצאו בובות חרס מהתקופה ההלניסטית, כמו: אלת התבואה "דמטר" וכן פסלונים של אנשים מנגנים בכלי נגינה ובעלי חיים שונים. במקדש ובסביבתו נמצאו מטבעות הנושאים את שם העיר צור, ועליהם נכתב תאריך מתחילת המאה השנייה לספירה (112–115 לספירה). בח'ראייב והסביבה ישנם מספר חורבות הנקראות בשמות, כמו: "המנזר" (لأدير), שכונה מצפון לעיר העתיקה, הידועה בשם "שכונת אלדיר" (حي الدير), או "שכונת דיר ג'עפר", "דיר תין אבו תינה" (دير تين أبو تينة), "דיר אלמלולה" (دير الملّولة), "דיר חמזה" (دير حمزة), "דיר פליחאן" (دير فليحان) ו"דיר אל-אסד" (دير الاسد). עד אמצע המאה ה-19 אל-ח'ראייב וסביבתה היו רכושו של נאסיף אל-אסעד (ناصيف الاسعد), שהתגורר בזראריה והבעלות עברה למשפחת קדורה (قدورة) מצידון שהייתה אז בראשות "קדורה אגה" (قدورة آغا). לאחר מותו הבעלות עברה בירושה לשלושת ילדיו שלכל אחד מהם היה בית בכפר. בשנת 1925, בזמן המנדט הצרפתי בלבנון, החלה משפחת קדורה למכור אדמות לתושבי הכפר ולמשפחותיהם. המשפחות האמידות קנו שטחים גדולים ואילו משפחות האיכרים העניים קנו חלקות קטנות יותר. בשנת 2006 היו כ-9,000 תושבים והאוכלוסייה היא ברובה שיעית . מדיה וקבצים בנושא ח'ראייב בוויקישיתוף باسكال معوض بومارون (ע), الخرايب: جارة البحر المطوقة بزهر الليمون, سياحة في الوطن, גיליון: 249, מרץ 2006 الخرايب: جارة البحر المطوقة بزهر الليمون | الموقع الرسمي للجيش اللبناني, web.archive.org, ‏2023-06-02
אלוהים פראנדי

אלוהים פראנדי (בצרפתית: Elohim Prandi; נולד ב-24 באוגוסט 1998) הוא שחקן כדוריד צרפתי מקצועי בקבוצת הכדוריד פריז סן ז'רמן ובנבחרת צרפת. פראנדי ייצג את צרפת באליפות אירופה בכדוריד 2020 לגברים ובאליפות אירופה בכדוריד 2024 לגברים, שם זכה במדליות זהב עם צרפת. באליפות אירופה 2024 הוא כבש שער סנסציוני שנוי במחלוקת ברגע האחרון בחצי הגמר מול שוודיה. התאחדות הכדוריד האירופית הודתה מאוחר יותר שהשער היה צריך להיפסל. נבחרת שוודיה הגישה תלונה רשמית לאחר המשחק, אך התלונה נדחתה על ידי ההתאחדות. מדיה וקבצים בנושא אלוהים פראנדי בוויקישיתוף אלוהים פראנדי, באתר פדרציית הכדוריד האירופאית Elohim Prandi, the new nugget of the France team | Time24 News, web.archive.org, ‏2020-01-13 Elohim PRANDI, web.archive.org, ‏2020-01-13 Editor, EHF rejects Sweden in "Prandi's case", Handball Planet, ‏2024-01-27 (באנגלית אמריקאית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלוהים פראנדי".
יגאל גלם

יגאל גלם הוא נשיא בית הדין האזורי לעבודה בחיפה. נולד בישראל בשנת 1976 וסיים את לימודיו במגדל העמק בשנת 1994. בין השנים 1996-1997 שירת בצה"ל. בשנת 2001 סיים לימודי תואר ראשון (LL.B) ושני במשפטים ותואר ראשון (BA) בכלכלה באוניברסיטת חיפה. בשנים 2001-2002 התמחה אצל נשיא בית הדין האזורי לעבודה בחיפה דאז, השופט רמי רם כהן, וביוני 2002 הוסמך כעורך דין. בין השנים 2002-2007 שימש כעוזר משפטי ואחראי על יחידת המרכז לניתוב תיקים (מנ"ת) בבית הדין. בשנת 2007 סיים לימודי תואר שני (MA) בכלכלה באוניברסיטת חיפה. בספטמבר 2007 מונה לרשם בבית הדין האזורי לעבודה בחיפה, ובדצמבר 2010 לשופט. במרץ 2017 מונה לכהן כסגן נשיא בית הדין, וביוני 2022 מונה לנשיא בית הדין. בשנת 2017 פסק פיצויים על סך 22 אלף שקלים לעובדת בכירה שפוטרה מיד לאחר שעדכנה את מנהלה על בעיה רפואית. בספטמבר 2020 קבע גלם כי ההסכם הקיבוצי הענפי בענף הדפוס חל גם על עובדי חברת 'תדביק' המייצרת אריזות מודפסות. בשנת 2021 קבע כי פסק דין שפורסם באתר תולעת המשפט. קום שבו הופיעו שמה המלא ומספר זהותה של עובדת לצד פירוט מצבה הבריאותי יוגדר כ'חסוי לציבור'. בדצמבר 2022 דן במסגרת סכסוך עבודה בין ועד עובדי עיריית חיפה והעירייה, וקבע כי ראשת העיר לא תוכל לשבת בוועדה פריטטית העוסקת ב'שדרוג' משרות העובדים שכן היא יושבת בוועדת המעקב המשמשת ערכאה גבוהה יותר האמורה להכריע במקרה של חוסר הסכמות בין הצדדים. עם זאת קבע כי ראשת העיר רשאית למנות את הנציג מטעמה לוועדה. באפריל 2023 פסק כי החלטת נציבות שירות המדינה שלא לאפשר לעובד פרקליטות המדינה להשתתף בהפגנות כנגד הרפורמה המשפטית - הינה סבירה לאור הוראות תקנון שירות המדינה. ביוני דחה בית הדין הארצי את הערעור כנגד פסק הדין והותיר אותו על כנו.. יגאל גלם באתר הרשות השופטת סמר עודה - כרנתינג'י, 25 כתבי מנוי הוענקו לנשיאים, סגני נשיא, שופטים בכירים ורשמים ביניהם 5 מחיפה, באתר חי פּה, 7 בדצמבר 2017 עו"ד חגית שווקי, מנהלת סניף הודיעה שתעבור ניתוח - ופוטרה, באתר ynet, 16 באפריל 2017 ניצן צבי כהן, ‏עבודה מאורגנת / ביה"ד לעבודה בחיפה קיבל טענת ההסתדרות ודרש להחיל הסכם ענפי על עובדי חברת 'תדביק', באתר דבר העובדים בארץ ישראל, 16 בספטמבר 2020 ש' יגאל גלם - חיסוי מצב בריאותי - התמנון, באתר התמנון, ‏9 בדצמבר 2021 בין הדין נגד ועד העובדים: נחשון צוק יוכל לשבת בוועדת השדרוגים, באתר רדיו חיפה - 107.5FM, ‏7 בדצמבר 2022 ניצן צבי כהן, ‏בית הדין לעבודה: פרקליט בשירות המדינה לא יכול להשתתף בהפגנות נגד הרפורמה המשפטית, באתר דבר העובדים בארץ ישראל, 4 באפריל 2023 ניצן צבי כהן, ‏בית הדין לעבודה: לעובדי הרשות השופטת בשירות המדינה אסור להשתתף בהפגנות נגד הרפורמה, באתר דבר העובדים בארץ ישראל, 26 ביוני 2023
19-2000

"19-2000" (לפעמים נכתב כ-"19/2000") הוא שיר מתוך אלבום הבכורה של הלהקה הווירטואלית הבריטית גורילז. זהו הסינגל השני מתוך האלבום, שיצא לאור ב-25 ביוני 2001 בבריטניה. "19-2000" הגיע למקום השישי במצעד הסינגלים הבריטי ולמקום ה-34 במצעד 40 הגדולים של בילבורד האמריקאי. השיר זכה להצלחה רבה במיוחד בניו זילנד, שם הגיע למקום הראשון למשך שבוע בספטמבר 2001. "19-2000" לווה בגרסה חדשה לחלוטין של השיר, שנקראה "Soulchild Remix", אשר הופקה על ידי המפיקים המוזיקליים דמיאן מנדיס וסטיוארט ברדבורי. מנדיס התבקש לעשות רמיקס לשיר מהאלבום בתקווה שזה ייתן לו פוטנציאל קרוסאובר, בדיוק כמו הרמיקס של אד קייס ל-"Clint Eastwood". מנדיס קיבל עותק של כל הדמואים והשירים המוגמרים שלהם לאלבום, ונאמר "לבחור [שיר] שאתה יכול להפיק, רמיקס או כל דבר אחר ללהיט". מנדיס לא היה בטוח באיזה שיר לבחור, ורק כשנאמר לו שג'יימי היולט כבר עובד על הקליפ ל"19-2000", הוא קיבל את החלטתו. טינה ויימאות' ומיהו האטורי תרמו קולות רקע לשיר, בעוד שדיימון אלברן ביצע את השירה בבתים. דיימון אלברן - שירה, סינתיסייזרים, גיטרה מיהו האטורי - שירה טינה ויימאות' - שירה נוספת, כלי הקשה נוספים דן האוטומט - לולאות מסומפלות, סינתיסייזרים נוספים כריס פרנץ - כלי הקשה נוספים טום גירלינג - Pro Tools, טכנאי ג'ייסון קוקס - טכנאי קול האווי ויינברג - מאסטרינג מידע על הסינגל "19-2000" באתר מיוזיק בריינז מידע על היצירה "19-2000" באתר Discogs סרטון השיר "19-2000" באתר יוטיוב n2:0886-3032 - Search Results, search.worldcat.org Kat Bein, The 15 Best Gorillaz Songs, Billboard, ‏2017-07-05
אדווארד פוט

אדווארד ג'ון פוט (בהולנדית: Edward Voûte;‏ 17 בספטמבר 1887, אמסטרדם - 18 ביוני 1950) היה ראש עיריית אמסטרדם מ-1941 עד 1945, במהלך הכיבוש הגרמני של הולנד . פוט היה בנם של מיינהרד פוט וקתרין הנרייט פרק. ב-1890 עברה המשפחה לבטאוויה שבהודו המזרחית ההולנדית. בגיל 11 נשלח פוט חזרה להולנד כדי לגור עם דודתו בארנהם. הוא למד בבית הספר הוחרה (Hogere Burgerschool) בארנהם ולאחר מכן - בקולג' הצי המלכותי (1907–1910) בדן הלדר. פוט היה קצין בצי המלכותי של הולנד וב-1915 שוחרר בכבוד. לאחר מכן עבד כמפקח ב־Koninklijke Hollandsche Lloyd . מ-1941 עד 1945, במהלך הכיבוש הגרמני של הולנד, היה ראש עיריית אמסטרדם. לאחר מלחמת העולם השנייה הוא נעצר בשל שיתוף הפעולה שלו עם הנאצים. ב-1946 נגזרו עליו שש שנות מאסר, שלאחר מכן הופחתו לשלוש שנים וחצי. הוא מת בגיל 62, שנה לאחר שחרורו מהכלא. מדיה וקבצים בנושא אדווארד פוט בוויקישיתוף מידע על פוט באתר מכון הויגנס לחקר ההיסטוריה של הולנד (Huygens Instituut voor Nederlandse Geschiedenis) (אנ') (בהולנדית). ערך זה הוא קצרמר בנושא השואה ובנושא הולנד. אתם מוזמנים לתרום לוויקיפדיה ולהרחיב אותו.
דורון פרץ

הרב דורון אליעזר פרץ (נולד ב-30 ביולי 1970) הוא יו"ר המזרחי העולמי, ראש המערך לשירותים רוחניים בתפוצות בהסתדרות הציונית וחבר בחבר הנאמנים של הסוכנות היהודית. פרץ נולד בשנת 1970 ביוהנסבורג, דרום אפריקה לגייל וגיל פרץ. גדל במשפחה מסורתית המחוברת לקהילה המקומית ולקראת בר המצווה שלו המשפחה התחזקה. בשנת 1990 עלה לישראל ולמד בישיבת בית אל כ-10 שנים, במהלכן שירת בצה"ל כחלק מתוכנית ההסדר ולמד תואר ראשון בחינוך ותואר שני בהיסטוריה יהודית. בשנת 2000 חזר לשליחות בדרום אפריקה ועד שנת 2014 שימש שם בתפקידי חינוך והנהגה שונים. בין היתר שימש כרב תנועת המזרחי של דרום אפריקה, רב בית המדרש ביוהנסבורג, וראש בית הספר התורני הראשון בדרום אפריקה. בשנת 2014 חזר לישראל עם משפחתו והחל לכהן כיו"ר תנועת מזרחי העולמית. פרץ ערך שינויים בתנועה וחיזק את הקשר עם יהדות התפוצות. כחלק מתפקיד זה משמש כציר בקונגרס הציוני וכן בחבר הנאמנים של הסוכנות היהודית. החל מינואר 2024 מכהן גם כראש המערך לשירותים רוחניים בתפוצות של ההסתדרות הציונית. בשנת 2023, לכבוד יום העצמאות ה-75 למדינת ישראל, הוציא את הספר באנגלית: "The Jewish State From Opposition to Opportunity". במהלך מלחמת חרבות ברזל תורגם הספר לעברית ויצא בהוצאת סלע מאיר בשם: "למה דווקא היהודים?". בשנת 1998 נישא לשלי, פיזיותרפיסטית, גרים ביד בנימין ונולדו להם 4 ילדים. בנם, סרן דניאל-שמעון פרץ, מפקד מחלקה בחטיבה 7, נהרג במתקפת הפתע על ישראל (2023) במהלך קרב מוצב נחל עוז וגופתו מוחזקת בידי ארגון הטרור חמאס. בנו יונתן, מ"פ בצנחנים, נפצע בקרב באותו היום. הרב דורון פרץ באתר ההסתדרות הציונית העולמית. הרב דורון פרץ מספר-מאיפה הכוחות להתמודד?, סרטון באתר יוטיוב, 5 ביוני 2024. הרב דורון פרץ מדור "שליפות" בעלון גילוי דעת. 11.01.2023. דורון פרץ באתר הסוכנות היהודית. גאל גרינולד חוזר לחטיבה להתיישבות, באתר ערוץ 7, 15.01.2024 למה דווקא היהודים? ראיון עם הרב דורון פרץ מחבר הספר החדש באתר סלע מאיר. דניאל פרץ באתר צה"ל.
אדמונד מ' ספרא

אדמונד מ' ספרא (באנגלית: Edmond Safra; נולד ב-1975) הוא איש עסקים יהודי בן למשפחת ספרא, אחת המשפחות היהודיות העשירות בעולם שהונה מוערך בכ-19.7 מיליארד יורו. ספרא בוגר אוניברסיטת הרווארד, בה סיים תואר בהיסטוריה. בשנת 2007 הקים את קרן ההשקעות EMS Capital LP, שמוערכת בכ-1.9 מיליארד יורו. הקרן מחזיקה אחוזים קטנים בנייק, ששווים כיום 67 מיליון דולר. ספרא הצליח לגייס רבע מיליארד דולר במהלך מגפת הקורונה, והוא השקיע במניות של חברות טכנולוגיה ובפרויקטי נדל"ן בברזיל, שווייץ ומדינות נוספות. בנוסף, הוא מחזיק במניות פייסבוק, מאסטרקארד ועוד, ותיק ההשקעות שלו מוערך בכמיליארד דולר. מאז 1999, ספרא מכהן כסגן נשיא ומנהל בחברת M. Safra & Co., Inc., חברת ניהול השקעות רב-נכסי המשמשת כמשרד המשפחה של משה י. ספרא המנוח. ספרא הוא בעל ניסיון בניהול השקעות במגוון אסטרטגיות, נכסים, סקטורים ותחומים גאוגרפיים, עם דגש על תחום הנדל"ן הציבורי והפרטי. בין ההשקעות הבולטות שלו נמנות נכסים מוכרים כגון בניין GM, One Plantation Place, Ritz-Carlton Residences ו-Showcase Mall. ספרא נשוי למריאל, בתו של המיליארדר היהודי דייוויד נחמד, אשר סוחר באומנות. הונם של בני הזוג ספרא מגיע משילוב של ירושה ונישואים. אדמונד ספרא חולק את שמו עם אדמונד ספרא המנוח, שנפטר בגיל 67 בהצתה מכוונת. הוא בנו של משה ספרא, שנפטר ב-2014, ויש לו ארבעה אחים. משפחת ספרא ידועה בתרומתה לספורט ובבעלותה בנק ג'יי ספרא, שבעבר שימש כספונסר של גביע דייוויס. המשפחה ערכה מספר ליגות כדורגל לילדים יהודים בפלורידה, ויוסף ספרא, נכדו של אדמונד, ערך את בר המצווה שלו בישראל כחלק מעבודה חקלאית עם 150 בני משפחה נוספים. ב-27 באפריל 2024 הכריז מועדון הכדורגל הפועל תל אביב שהגיע למזכר הבנות עם ספרא על רכישת הקבוצה. ב-11 ביולי 2024 נחתמה עסקת הרכישה של המועדון. שווה מיליארד: הונו המוערך של אדמונד ספרא, באתר ערוץ הספורט, 27 באפריל 2024 Bio ES, FWD (באנגלית אמריקאית) נדב צנציפר, הרוכש הפוטנציאלי של הפועל ת"א: אדמונד ספרא | חשיפה, באתר ynet, 21 באפריל 2024 הציוץ הרשמי של מועדון הפועל תל אביב על מזכר ההבנות נדב צנציפר, עידן חדש בהפועל ת"א: אדמונד ספרא השלים את רכישת המועדון | נחשף ב-ynet, באתר ynet, 11 ביולי 2024